స్వాజిలాండులోకి ప్రవేశించడానికి ముందు స్వాజి సెటిలర్లు తరువాత న్గ్వానే (లేదా బకన్వావాన్) అని పిలువబడేవారు. వీరు పాంగోలా నది ఒడ్డున స్థిరపడ్డారు. దీనికి ముందు వారు ప్రస్తుత మపుటో, మొజాంబిక్ వద్ద ఉన్న టెంబే నది ప్రాంతంలో స్థిరపడ్డారు. డ్వాండ్వే ప్రజలతో కొనసాగిన వివాదం కారణంగా వీరు మరింత ఉత్తరం వైపుకి నెట్టివేయబడ్డారు. మ్లోసేని కొండల పాదాల వద్ద ఉన్న షిసెవెనిలో మూడవ నెగ్వను తన రాజధానిని స్థాపించాడు.

మొదటి సోబూజా పాలనలో గ్వానే ప్రజలు ప్రస్తుత ఈస్వటీని కేంద్రస్థానంలో ఉన్న జొంబొడ్జె వద్ద వారి రాజధాని స్థాపించారు. ఈ విధానంలో ఎమాఖందాంబిల్లిగా పిలిచే దేశంలోని దీర్ఘ-కాలపు స్వాజీ భూభాగాలను వారు స్వాధీనం చేసుకుని విలీనం చేసుకున్నారు.

దాని తరువాత పాలించిన రెండవ మస్వాటి పేరు నుండి స్వాజీల్యాండు అనే పేరు వచ్చింది. మూడవ కంగ్వాని పేరుతో పిలువబడిన కాంగ్వేని స్వాజిలాండుకు ఒక ప్రత్యామ్నాయ పేరుగా మారింది. తరువాత రాజును ఖొషి అని పిలిచారు. రెండవ స్వాటి స్వాజీల్యాండు పోరాట వీరులలో గొప్పవాడుగా ప్రఖ్యాతి వహించాడు. ఆయన దేశం వైశాల్యాన్ని రెండు రెట్లు చేసి ప్రస్తుత పరిమాణంలో విస్తరించాడు. ఎమాఖండ్జాంబిలి వంశాలు ప్రారంభంలో తరచుగా ప్రత్యేక ఆచారాలతో రాజకీయ హోదాలతో విస్తార స్వయంప్రతిపత్తి కలిగిన రాజ్యాలుగా ఉన్నాయి. వారి స్వయంప్రతిపత్తి విస్తరించింది. 1850 లలో వారిలో కొందరు దాడి చేసి వారిని అణచివేసిన తరువాత స్వాటిని ప్రాభవం ముగింపుకు వచ్చింది.
ఎమాఖండ్జాంబిలి తమ అధికారశక్తితో స్వాటి ప్రభావాన్ని గణనీయంగా తగ్గించారు. విజయం సాధించటం ద్వారా లేదా ఆశ్రయం ఇవ్వటం ద్వారా అనేక మంది ప్రజలు ఆయన రాజ్యంలో భాగం అయ్యారు. ఈ తరువాత వచ్చిన వారు స్వాజీప్రజలను ఎమాఫికమువాలుగా గుర్తించారు. దలానిని రాజువంశాలతో కలిసి వచ్చిన వంశాలు బెండ్జుబోకో (అసలైన స్వాజీ) అని పిలవబడ్డాయి.

19 వ శతాబ్దం నుండి 20 వ శతాబ్దం ప్రారంభంలో స్వయంప్రతిపత్తితో ఉన్న స్వాజీలాండు దేశాన్ని దక్షిణ ఆఫ్రికాలోని బ్రిటీషు, డచ్చి పాలన ప్రభావితం చేసింది. ఆ సమయంలో జరుగుతున్న ఆఫ్రికా పెనుగులాట ఉన్నప్పటికీ 1881 లో బ్రిటిషు ప్రభుత్వం స్వాజీ స్వాతంత్ర్యాన్ని గుర్తించే ఒక సమావేశంలో సంతకం చేసింది. ఈ స్వాతంత్ర్యం 1884 కన్వెన్షనులో కూడా గుర్తించబడింది.
1889 లో బంద్జెని రాజు మరణం తరువాత వివాదాస్పద ఖనిజ హక్కులు, ఇతర రాయితీలు కారణంగా స్వాజిలాండులో 1890 లో త్రిముఖ పరిపాలనను ఏర్పడింది. ఈ ప్రభుత్వానికి బ్రిటీషు, డచ్చి రిపబ్లిక్కులు, స్వాజీ ప్రజలు ప్రాతినిథ్యం వహించారు. 1894 సమావేశంలో " దక్షిణ ఆఫ్రికా రిపబ్లిక్కు " పాలనలో స్వాజీలాండు ఒక ప్రొటొరేటుగా నిర్ణయించబడింది. ఒక సమావేశం ఏర్పాటు చేసింది. 1899 అక్టోబరులో " రెండవ బోయెరు యుద్ధం " ప్రారంభం వరకూ స్వాజీల్యాండులో ఐదవ గ్వాలె పాలన కొనసాగింది.
బోగరు యుధ్ధం జరిగిన తర్వాత 1899 డిసెంబరులో రాజు ఐదవ గ్వానె " క్వాలా " ఉత్సవ సమయంలో చనిపోయాడు. ఆయన తరువాత నాలుగు నెలల వయస్సు రెండవ సోబూజా వారసుడయ్యాడు. 1902 వరకు బ్రిటీషు, బోయర్సు దేశంలో సంభవించే వివిధ పోరాటాలలో స్వాజీలాండు పరోక్షంగా పాల్గొంది.

భౌగోళికం
స్వాజీ సెటిలర్లు (18 వ - 19 వ శతాబ్ధాలు)
వాతావరణం
బ్రిటిషు పాలన (1906–1968)